open-index/open-wikipedia-markdown huggingface dataset:
محمود ياسين

**محمود ياسين** (Mahmoud Yacine) (2 يونيه 1941 - 14 اكتوبر 2020) كان ممثل مصرى.

## حياته
ولد محمود ياسين يوم 2 يونيه 1941 فى مدينة بورسعيد و اخد درجة الليسانس فى الحقوق من جامعة عين شمس فى سنه 1964.امتهن المحاماة فى بداية حياته العملية, دخل المسرح القومى بعد تقدميه للاختبارات الخاصة بيه و رفض تعيين القوى العاملة ليه فى بورسعيد , و شارك خلال دى الفتره فى مسرحيات كتيره منها (سليمان الحلبي, ليلى والمجنون, الزير سالم).

فى فترة سبعينات القرن العشرين اصبح من النجوم البارزين فى الافلام الرومانسيه, و اللى من اشهرها (الخيط الرفيع, حكاية بنت اسمها مرمر, حب وكبرياء, الرصاصة لسه فى جيبى). أما فى تسعينيات القرن العشرين و بداية الألفية الجديدة ازداد عمله بشكل كبير فى التلفزيون, و لم يبتعد عن السينما بشكل كامل, ومن أعماله التلفزيونية (أبو حنيفة النعمان, ضد التيار, سوق العصر, العصيان).

## اعماله

ليه تاريخ طويل من الأعمال الفنية فى السينما والمسرح والتليفزيون والاذاعة. لتميزه بصوت رخيم و أداء مميز فى اللغة العربيه اتولى التعليق و الرواية فى المناسبات الوطنية والرسمية, و عمل أدوارا قوية فى المسلسلات الدينية والتاريخية. محمود ياسين متجوز من الفنانة الممثلة المصرية شهيرة, و خلف منها الممثل عمرو محمود ياسين والممثلة رانيا محمود ياسين واللى اتجوزت الممثل المصرى محمد رياض.

## افلامه

## التلفزيون
### مسلسلاته

* رياح الشرق
* مسلسل كوم الدكة
* جنة حتحوت
* سور مجرى العيون
* العصيان
* جنينة الشر
* جمال الدين الأفغانى
* الطريق الى القدس
* أبو حنيفة النعمان
* سوق العصر
* طريق النور
* القرين
* اللقاء التانى
* ماما فى القسم
* مسلسل الدوامه
* غدا تتفتح الزهور
* اللؤلؤ المنثور
* الزير سالم
* الابله
* غريب الديار
* سلالة عابد المنشاوي
* اخو البنات
* ابن سينا

## الجوايز والاوسمه والمناصب

حصل على اكتر من 50 جايزة فى مختلف المهرجانات فى مصر وخارجها وكلها جوايز ليها أهميتها عنده فقد حصل على:
* جوايز التمثيل من مهرجانات طشقند سنه 1980.
* ومهرجان السينما العربيه فى أميركا  و كندا  سنه 1984.
* ومهرجان عنابة بالجزاير سنه 1988.
* اخد جايزة الدوله عن أفلامه الحربيه سنه 1975.
* جايزة الانتاج من مهرجان الاسماعيلية عام 1980.
* اختير رئيس تحكيم لجان مهرجان القاهرة للاذاعة والتلفزيون سنه 1998 و رئيس شرف المهرجان فى نفس السنه الى جانب توليه منصب رئيس جمعية كتاب وفنانى واعلاميى الجيزة
* كما اخد جايزة أحسن ممثل فى مهرجان التلفزيون لسنتين  متتالين 2001، 2002.
* تم اختياره سنه 2005 على ايد الامم المتحده سفيرا للنوايا الحسنة لمكافحة الفقر والجوع لنشاطاته الانسانية المتنوعة.

## لينكات برانيه

## مصادر

تصنيف:مواليد 1941
تصنيف:وفيات 2020
تصنيف:ممثلين مصريين
تصنيف:مسرحيين مصريين
تصنيف:خريجين جامعه عين شمس
تصنيف:بورسعيديه
تصنيف:ناس من بور سعيد
كارل الستاشر جوستاف ملك السويد

**كارل الستاشر جوستاف** (من مواليد 30 ابريل 1946) ملك السويد من 15 سبتمبر 1973. و هو الابن الوحيد للامير جوستاف أدولف. دوق ڤاستيربوتين والاميرة سيبيلا ساكس كوبورج جوثا. و اخد العرش بعد وفاة جده الملك جوستاف السادس أدولف لان ابوه كان متوفى.

## الميلاد وبداية الحياة
كارل الستاشر جوستاف اتولد فی قصر هاجا, سولنا. ابلاند فی 30 ابريل 1946. و عمده رئيس أساقفة أوبسالا فی الكنيسة الملكية یوم 7 يونيه 1946.

اباؤه الروحیین كان منهم ولی عهد الدانمرك, اميرة الدانمرك, و ولى عهد النرويج, و الاميرة جوليانا من نيذارلاندا, و ملك السويد, اميرة السويد.

## جوازه
كارل الستاشر جوستاف اتجوز سيلفيا سومرلاث يوم 19 يونيه سنة 1976. كانت بتشتغل ف قنصلية الأرجنتين ف ميونيخ.
## شوف كمان
* ملوك السويد
## مصادر

تصنيف:مواليد 1946
تصنيف:ملوك السويد
كارل مارتل

**كارل مارتل** المعروف بكارل المرزبه (Carolus Martellus) (23 اغسطس 688 - 22 اكتوبر 741) كان حاكم فرانكيا الفعلى و ف اخر اربع سنين من حكمه سما نفسه دوق الفرنكيين. و سنة 739 عرض علیه بابا روما منصب القنصل الرومانى لكنه رفضه. ممكن علشان مايدخلش فى مواجهة مع ثيوداتوس اورسوس الللى اخد منصب القنصل الرومانى عن طريق التعيين من الامبراطور البيزنطى ليو التالت ايساوريان
## الامبراطوريه الكارولينجيه
اسس كارل مارتل الامبراطوريه الكارولينجيه.و اشهر اعماله انه انتصر على المسلمين و ردهم عن  اوروبا فى معركة تورز، اللی حصلت فى 10 اكتوبر 732 م.و استعان بالفريزيين و الساكسون علشان صد غارات الجاليين، و ساعد بونيفاس وغيره من المبشرين على تحويل  المانيا للمسيحيه لكن لما اشتدت حاجته للفلوس صادر أراضی الكنيسة.
## حكم
كارل مارتل كان بالاسم ناظر القصر و دوق اوستراسيا. لكن حكم فرنكيا كلها بممالكها التلاته (اوستراسيا -نويستريا -بورجوندى ) تحت سلطان كلوتير الرابع (717-719) ملك اوستراسيا و ثيودوريك الرابع ملك الفرانك (721 - 737.م) ملوك فرنكيا بالاسم.
## صفاته
بالإضافة لكونه قائد جيش انتصر فی معارك كتیر، كارل مارتل كان شخصية عملاقة من العصور الوسطانيه. قائد جيش بارع يعتبر ابو سلاح الفرسان الغربى التقيل من وشهامة، مؤسس لإمبراطورية الامبراطوريه الكارولينجيه اللی اتسمت علی اسمه، و محفز للنظام الإقطاعی، اللی ساد اوروبا فى العصور الوسطانيه .  رغم ان بعض العلما اقترحو انه كان مجرد مستفيد من النظام الإقطاعی مش مؤسس للتغيير الاجتماعی، و لكن العلما بيعتبروه الحافز الرئيسى لنظام الاقطاع.
## حياته
كارل مارتل اتولد فی هيرستال (دلوقتى فی بلجيكا)، و هو ابو بيبين القصير و جد شارلمان.
## معركة بواتييه
معركة بواتييه (بالفرنساوى: Bataille de Poitiers) حصلت ف شهر اكتوبر سنة 732م فى مكان بين مدينة بواتييه و مدينة تور ، و كانت بين جيش الدولة الأموية، بقيادة والى الأندلس عبد الرحمن الغافقى، و قوات الفرنكيين والبورجانديين بقيادة كارل مارتل، وانتهت بانتصارالفرنكيين والبورجانديين وانسحاب جيش الامميين بعد ما عبد الرحمن الغافقى اتئتل. جيش الفرنكيين كسب المعركه بدون سلاح الفرسان
## مصادر

[left|300px|thumb|[معركة بواتييه|معركة تورز]]

تصنيف:عصور وسطى
تصنيف:مواليد 688
تصنيف:وفيات 741
تصنيف:ملوك فرانكس
تصنيف:تاريخ فرنسا
تصنيف:تاريخ المانيا
تصنيف:تاريخ ايطاليا
ماو تسى تونج

220px|thumb|left|ماو
**ماو تسيتونج** (ساعات: *ماو زيدونج*; صنيى: 毛泽东 او 毛澤東; Pinyin:  نطق: ) كان سياسى صينى, اتولد فى شاوشان فى الصين سنة 1893. ماوتسى تونج هوا اللى اسس جمهورية الصين الشعبيه و حكمها من سنة 1949 لسنة 1959. و مات فى پيكين 9 سبتمبر 1976. ماوتسى تونج لسه واحد من اكتر الشخصيات المعروفه فى القرن العشرين و من اكتر الناس المعروفه فى تاريخ الصين, و ده لان هوا اللى اسس الصين و استقل بيها.

## مصادر

## لينكات برانيه
* 

تصنيف:رؤساء الصين
تصنيف:عسكريين صينيين
تصنيف:ملحدين صينيين
تصنيف:فلاسفه صينيين
تصنيف:شيوعيين صينيين
تصنيف:ثوريين
تصنيف:لادينيين
تصنيف:حكام شيوعيين
قبل التاريخ

تصغير|upright=1.25|رسم تصويرى على قطع من قرن وعل
**قبل التاريخ** دى المرحله اللى الانسان مر بيها ابل مرحلة الكتابه .
واتسمت مرحلة ابل التاريخ لان فى الات ده الانسان ماكانش لسه عرف الكتابه و طبعا ماسابلناش اى حاجه عن حياته و علشان كده اى حاجه بنعرفها عن المرحله دى بتكون من عن طريئ الحفريات اللى العلما بيلائوها او انهم بيستنتجوا اللى بيؤلوه عن طريئ رسومات مسلا موجوده على حيطه او كهف , على اى حال بتكون مجرد بس استنتاجات .
و ده لان مفيش حاجه مكتوبه يادرو ان هما يعتمدو عليها .

تصنيف:انثروبولوجيا
تصنيف:تاريخ
كيب تاون

left|thumb|250px|جامعة كيب تاون
**كيپ تاون** (Cape Town) دى مدينه من اهم مدن جنوب افريقيا، وهيا عاصمة اقليم الكاب الغربى.
و هيا عند سهل جبل تابل (la montagne de la table)
و عدد السكان فيها 2,893,000 (2004). ومساحتها 2,499 كم2. و بتتميز كيپ تاون بزهورها الفريده(finbos).

## مصادر

## لنكات برانيه

كيب تاون
تصنيف:مدن جنوب افريقيا
عصر حديدى

تصغير|200بك|يسار

**العصر الحديدى** ده هوا العصر اللى الانسان عرف فيه الحديد وبدا انه يستعمله فى ادواته .
والعصر الحديدى ده بيعتبر مرحله مهمه جدا فى حياة الانسان و التطور , وده لان الحديد بيدخل فى تصنيع ادوات كتير كان الانسان بيستعملها فى حياته اليوميه . وبالزات فى الزراعه.

تصنيف:عصور تاريخى
تصنيف:تاريخ
هونج كونج

300px|thumb|left|هونج كونج مشهوره بعماراتها العاليه
**هونج كونج** دى هى الاكبر فى الحجم وعدد السكان من اتنين من المناطق الاداريه الخاصه اللى تبع جمهورية الصين الشعبيه . وهيا موجوده على الساحل الجنوبى للصين و اقتصادها من اكتر الاقتصادات تحرر فى العالم . هونج كونج كانت مستعمره بريطانيه من سنة 1842. و رجعت للصين سنة 1997 . مساحتها 1104كم2,و عدد السكان فيها 7018636(2008). اللغات الموجوده بشكل رسمى فى هونج كونج الصينى و الانجليزى . و بتتكون هونج كونج من 243 جزيره

## سبب التسميه

## المشاهير

## مصادر

## ملاحظات


تصنيف:مدن الصين
عصر حجرى

**العصر الحجرى** هوا العصر اللى كان الانسان فيه بيستخدم ادوات من الحجر. لان الانسان ماكانش لسه عرف المعادن.

## اقسام
بينقسم لتلت عصور عصر حجرى قديم و عصر حجرى وسطانى و اللى كان فيهم الانسان بيعتمد على الصيد و التنقل فى حياته و ف العصر دا عاشت اشباه البشر اللى اتطور عنهم الانسان و العصر دا مشهور بسبب رسوم الكهف الكتيره زى اللى ف كهف لاسكو فى العصر الحجرى الوسطانى وعصر حجرى حديث و فيه اكتشف الانسان الزراعه و بدت المجتمعات البدائيه بالتجمع عشان تكون مدن .

## لينكات برانيه

## مصادر

 

تصنيف:تاريخ
تصنيف:عصور تاريخى
عصر برونزى

**العصر البرونزى** ده من عصور قبل التاريخ ,وكان بعد العصر الحجرى ,واتسمى العصر البرونزى لان الانسان فى العصر ده كان بيستعمل ادوات من البرونز .و العصر البرونزى ده كان خطوه فى مراحل نطور الانسان . لانه فى العصر ده بدا يتعرف على المعادن ويشكلها.

**العصر البرونزى** هو فترة تاريخية تمتد من قرابة 3300  قبل الميلاد ل1200  قبل الميلاد، اتميزت باستخدام البرونز، ووجود الكتابة البدائية فى بعض المناطق، و غيرها من السمات المبكرة للحضارة الحضرية. العصر البرونزى هو الفترة الرئيسة التانيه لنظام العصور الثلاث المكون من 3 عصور،  اللى اقترحه كريستيان يورجنسن تومسن سنة 1836 لتصنيف ودراسة المجتمعات القديمة والتاريخ.

تعد الحضارة القديمة جزء من العصر البرونزى لانها اما انتجت البرونز عن طريق صهر النحاس الخاص بيها وخلطه بالقصدير او الزرنيخ او فلزات تانيه، او مقايضة العناصر التانيه بالبرونز من مناطق الانتاج فى اماكن تانيه. بيعتبرالبرونز اكتر صلابه ومتانه من الفلزات التانيه المتاحة  ساعتها ،و ده سمح لحضارات العصر البرونزى باكتساب ميزة تكنولوجية.
[تصغير|انتشار علم الفلزات فى [اوروبا وآسيا الصغرى - المناطق الاكتر ظلمة هيا الاقدم.]]
[تصغير|لوح حيثى برونزى من كوروم بوغازكوى يرجع تاريخه لسنة 1235 قبل الميلاد، [متحف الحضارات الاناضوليه|متحف الحضارات الاناضولية، انقرة]]
[تصغير|[مرايه|مرآة برونزية عليها صورة انثوية فى القاعدة، العيله الثامنة عشر فى مصر (1540-1296 قبل الميلاد)]]
[تصغير|ابو الهول - اسد [تحوتمس التالت 1479-1425 قبل الميلاد]]
[تصغير|كاس فضى فى اواخر الالفية التالتة قبل الميلاد من مارفداشت، [فارس (محافظه)|فارس، مع نقش خطى عيلامى. متحف ايران الوطنى]]
[تصغير|اله ذو  4  وجوه من البرونز، اشكالي، ايسين-لارسا لفترات بابل القديمة، 2000 – 1600 قبل الميلاد، - متحف المعهد الشرقي، [جامعة شيكاجو.]]
[تصغير|  من [موهينجو دارو، قرابة 2500 قبل الميلاد (نسخة طبق الاصل).]]
[بديل=|تصغير|قناع اغاميمنون الذهبى اللى انتج خلال [حضاره ميكينيه|الحضارة الموكيانية، فى موكناى باليونان، 1550 قبل الميلاد]]

## المراجع

تصنيف:عصور تاريخى
تصنيف:CS1 الانجليزية-language sources (en)
تصنيف:CS1 الفرنسية-language sources (fr)
تصنيف:CS1 الاسبانية-language sources (es)
تصنيف:CS1 errors: dates
تصنيف:صفحات بيها وصلات انترويكى
حرية التعبير

thumb|left|300px|المجتمعات الشموليه مابتسمحش للانسان انه يعبر عن رأيه بحريه
**حرية التعبير** هى حق الانسان فى التعبير عن رأيه و مشاعره بحريه كامله. الشتيمه و الإعتداء الكلامى الجارح على التانيين ( السب ) مش من حرية التعبير و بيعاقب عليها القانون. فى المجتمعات الشموليه الاستبداديه ما بيحقش للانسان انه يعبر عن رأيه بحريه فبيعيش الناس مقهورين فكرى بتعتدى الدوله على حريتهم ، و هما نفسهم بيعتدوا على حريات بعض ، لان فى العاده ، نتيجه لجو التسلط اللى عايشين فيه ، نفوسهم بتنحط و بيبقى القهر الفكرى مزاجهم الثقافى العام ، بعكس فى المجتمعات الديمقراطيه المتقدمه اللى بينشأ فيها الانسان فى جو فكرى تولورانسى بيسمح بإختلاف الاراء و حرية الانسان فى التعبير عن افكاره. فى المجتمعات الاستبداديه لإن الفرد ما اتعودش على احترام الرأى التانى و استماع التانيين لرأيه بيتحول ساعات التعبير عن الرأى لشتيمه و اعتداء لفظى.
## شوف كمان
* ليبراليه
* حرية الفكر
* حرية العقيده

تصنيف:حقوق الانسان
تصنيف:مصطلحات سياسيه
تصنيف:فلسفه سياسيه
تصنيف:ليبراليه
حرية العقيده

تصغير|180px|حرية العقيده المفروض من سيمات المجتمعات المتقدمه و ساعات حبر على ورق
**حرية العقيدة** هى حرية الانسان فى إعتناق الدين او المبدأ او الفلسفه اللى هو عايزها من غير ضغوط خارجيه و من غير تدخل من حد سواء افراد او جماعات او دوله. حرية العقيدة بتدى الانسان الحق الكامل فى ممارسة الدين اللى يختاره سواء فى السر او فى العلن ، و الحق فى ان ما حدش يفرض عليه دين او مبدأ معين ، او إنه يجبر على ممارسة طقوس الدين الخارجيه. وبتدى حرية العقيده للانسان الحق فى تغيير مبدأه او ديانته اللى اتولد عليها من غير اختياره او اللى إكتسبها بعد كده و بتدى له الحق فى الارتداد عن اى دين و لو كان من اختياره او تغييره و الرجوع عن تغييره او عدم الايمان باى دين . معاقبة الانسان بسبب تغيير دينه او الكفر بدينه عن طريق حكومات او افراد او جماعات او مؤسسات دينيه منافى لحقوق الانسان و اعتداء صريح على حرية الانسان.

شاف الجزء 1 القرن الواحد و العشرين انتكاسات خطيره لحرية العقيده لحد فى البلاد المتقدمه. فى الشرق الاوسط اتعرض المسيحيين لارهاب و اضطهاد ومضايقات و اعتداءات ، و فى الغرب اللى المفروض متقدم اتعرض المسلمين لمضايقات و تحرشات و اعتداءات بترتبط بديانتهم كان من ابرزها تحريم بنا المسلمين لمآذن للجوامع فى سويسرا عن طريق اقتراع اقترحه حزب سويسرى يمينى متطرف. فى اماكن تانيه فى اوروبا فيه اقتراحات مطروحه بتتبناها المنظمات و الاحزاب المتطرفه بتحريم بنا المآذن على الطريقه السويسريه و لحد تحريم بنا الجوامع على الاطلاق.حجتهم ان بنا المآذن مالوش لازمه لان الميكروفونات ممنوعه و الآذان ممنوع لانه ازعاج للناس و ان المآذن و الجوامع بتشوه المنظر لانها طراز مش اوروبى. و حجتهم ان بلاد زى السعوديه رغم انها واسعه مانعه بنا اى كنيسه رغم ان الكنايس شكلها جميل لانها على الطراز الاوروبى و مش بتشوه المنظر و لا بتعمل ازعاج لان لحد الاجراس بطلو يرنوها و بالتالى من حق سويسرا و غيرها منع بنا المآذن و الجوامع زى ما السعوديه و غيرها مانعه بنا الكنايس. العجيب ان دول مانعه بنا الكنايس او معابد اديان تانيه بتهاجم الدول اللى عاوزه تمنع بنا المآذن او الجوامع . تشويه العقايد و مهاجمتها و استنفار الناس ضد اقليات اثنيه عن طريق الدعايه و بعدين اللجوء لإقتراعات " حره " بتمثل تهديد كبير على مبادىء الحريه .

## شوف كمان
* ليبراليه
* حرية الفكر
* حرية التعبير

تصنيف:حقوق الانسان
منسف

**المَنسَف** هى اكله أردنية وانتشرت من الأردن لبقية بلاد الشام خصوصا جنوب سوريا و بنسبه اقل فى العراق و لبنان و بتتعمل من الرز و المكسرات و اللحم و اللبن او الزبادى .المنسف اكله ليها وضع اجتماعى مهم و بتتعمل فى المناسبات الخاصه زى الزواجات او الولادة او العزومات و بتعتبر الطبق الوطنى الاكتر شعبية فى الأردن 

## التحضير
المنسف بيتعمل من خلال طبخ اللحمه فى الزبادى و مرقة اللحمه والجميد و بنيضاف السمن البلدى للرز المفلفل و بيتقدم فى طبق كبير فيه رغيف بعيش الشراك ( و هو عيش رقيق مخبوز على الصاج) و متغطى بخبز الشراك كمان و بيتحط عليه الرز و اللحمه و بيتزين باللوز و الصنوبر و البقدونس المفروم.

## مصادر
* وكالة رام للانباء
http://www.rumonline.net/index.php?page=article&id=162211

## مصادر

تصنيف:اكل
اليونان القديمه

** اليونان القديمة** مصطلح بيشير لاليونان القديمة فى فترة من التاريخ اليونانى دامت من العصور المظلمة اليونانية 1100 قبل الميلاد ، و الغزو الدوريانى ، لسنة 146 قبل الميلاد , سنة غزو اليونان بعد معركة كورنث.

## شوف كمان
* يونانيين قدام
* چيمنازيوم (اليونان القديمه)

الرومان
تصنيف:تاريخ اليونان
الحريات الاربعه

تصغير|200بك|يسار
**الحريات الاربعة** أعلنها الرئيس الأمريكى فرانكلين روزفلت سنة 1941 فى جواب للكونجرس الأمريكي. هيا :

* حرية التعبير.
* حرية العبادة.
* التحرر من الخوف.
* التحرر من الحاجة.

اندمجت الحريات الاربعة فى ميثاق الأطلنطى.
## لينكات برانيه
* 
## مصادر

تصنيف:حقوق الانسان
الحمله الصليبيه الساته

فى سنة 1228 طلع فريدريك التانى امبراطور الامبراطوريه الرومانيه المقدسه على راس حمله صليبيه صغيرة بتتكون من 600 فارس بس - و ده بيبين إنه ما كانش ناوى يحارب بجد - ونزل عكا ، فبعت له الملك الكامل رسوله " فخر الدين يوسف بن الشيخ " عشان يتفاوض معاه .

فى 18 فبراير 1229 إتوقعت معاهدة سلام مدتها عشر سنين بين الملك الكامل و فريدريك ( معاهدة فردريك - الكامل )، بتقضى بتسليم بيت المقدس و بيت لحم و الناصره لفردريك بشرط إن الصليبيين فى بيت المقدس ما يبنوش حصون و لا قلاع، و أن منطقة الجامع الاقصى تبقى فى إيد المسلمين، و إن فردريك يتعهد بمحالفة الملك الكامل ضد كل مناوئيه و لو كانو صليبيين ، و إن فردريك يضمن منع وصول اى امدادات صليبيه للإمارتين الصليبيتين انطاكيا و طرابلس. و فى 17 مارس 1229 دخل فردريك التانى بيت المقدس فى حماية قواته الألمانيه و الايطاليه، وسلمه " شمس الدين " قاضى نابلس مفتاح المدينة بالنيابه عن السلطان الكامل . و هاج المسلمين و الصليبيين. وراح الواعظ والمؤرخ "سبط بن الجوزي" يشهر بالملك الكامل فى دمشق، ورفض الصليبيين التعاون مع فردريك بإعتباره مسالم للمسلمين ، و بره عن الكنيسه الكاتوليكيه و محروم منها عن طريق جريجورى التاسع بابا الكنيسه الكاتوليكيه 

## فهرست وملحوظات

## المصادر والمراجع
* ابن إياس: بدائع الزهور فى وقائع الدهور (6 مجلدات), تحقيق محمد مصطفى، الهيئة المصرية العامة للكتاب، القاهرة.
* ابو بكر بن عبد الله بن أيبك الدوادارى : كنز الدرر وجامع الغرر، مصادر تأريخ مصر الاسلامية ،المعهد الألمانى للآثار الاسلامية، القاهرة 1971.
* ابن تغرى: النجوم الزاهرة فى ملوك مصر و القاهرة، دار الكتب و الوثائق القومية، مركز تحقيق التراث، القاهرة 2005
* ابن كثير ، البداية والنهاية، (15 جزء)، دار صادر ، بيروت 2005، ISBN 9953-13-143-0
* ابن واصل مفرج القلوب فى أخبار بنى أيوب ( 4 مجلدات )، دار الفكر العربي، القاهرة.
* بدر الدين العينى: عقائد الجمان فى تاريخ اهل الزمان، تحقيق د. محمد محمد امين، مركز تحقيق التراث،الهيئة المصرية للكتاب، القاهرة 1987.
* بيبرس الدوادار: زبدة الفكرة فى تاريخ الهجرة، جمعية المستشرقين الألمانية، الشركة المتحدة للتوزيع، بيروت 1998.
* جمال الدين الشيال (استاذ التاريخ الاسلامى): تاريخ مصر الاسلامية، دار المعارف، القاهرة 1966.
* المقريزى : السلوك لمعرفة دول الملوك ، دار الكتب، القاهرة 1996.
* نور الدين خليل: شجرة الدر، حورس للنشر والتوزيع، الاسكندرية 2005، ISBN 977-5245-43-5
* شفيق مهدى ( دكتور) : مماليك مصر والشام، الدار العربية للموسوعات، بيروت 2008.
* عز الدين بن شداد : تاريخ الملك الظاهر، دار نشر فرانز شتاينر، فيسبادن 1983.
* قاسم عبده قاسم (دكتور) : عصر سلاطين المماليك - التاريخ السياسى والاجتماعي، عين للدراسات الانسانية والاجتماعية، القاهرة 2007.
* Amin Maalouf, The Crusades Through Arab Eyes, Schocken books Inc, new York 1984
* Runciman, Steven, A history of the Crusades 3. Penguin Books, 1987

تصنيف:تاريخ مصر
تصنيف:حروب
تصنيف:الحروب الصليبيه
تصنيف:حملات صليبيه
ديجلوسيا

فى علم اللغة, **ديجلوسيا** ( διγλωσσία &rlm; &lrm;|diglōssía|&lrm;) هى الحالة اللى تكون فيها لغة معينة للمجتمع مش بيستخدم لهجة واحدة بس ، لكن اثنين : الاولانيه هى اللغه المحليه الدارجة, والتانيه يااما لغة الأجداد من نفس اللغه المحليه بس من القرون القديمة ( مثال: العربى, و التشيكى), او لغة متميزة بلغة دلوقتى (مثلا: العالَم اللى بيتكلم المانى)

## اللغه المحليه
**[[لغه محليه|اللغه المحليه]]** (انجليزى: Vernacular) هى اللغة الام لبلد او منطقة. عموما فى اللغويات اللغات المحلية بتتوصف بالمقارنه مع اللينجوا فرانكا او اللغه الرسمى او اللغات العالمية. مثلا, فى  اوروبا الغربية لحد القرن السبعتاشر معظم الكتب العلميه اتكتبت باللاتينى. و الاعمال المكتوبة باللغة الام كان بيتقال عليها انها مكتوبه باللغه المحليه.

## اصل الاسم
اصل الاسم يونانى بمعنا لسانين و اول واحد استعمل كلمة ديجلوسيا هو فيرجسون سنة 1959.

## امثله
فى مناطق كتيره فى امريكا اللاتينيه بتعتبر اللغات المحليه اقل فى المكانه, و بتستخدم بس فى البيت كل يوم. فى الوقت نفسه اللغة الاسبانى هى لغة التعليم و الاستخدام الرسمى. مثال تانى فى البلاد اللى بتستخدم العربى القياسى الحديث للأغراض الدينية والرسمية, لكن للاستخدام اليومى اهل كل بلد بيتكلمو لغه محليه زى اللغه المصريه الحديثه فى مصر.

## شوف كمان
* لغه محليه
* لغه مقدسه
* الكلام

## مصادر

تصنيف:سوسيولوجيا
تصنيف:لغويات
سيمون دى بوفوار

[thumb|250px|سيمون و [جان بول سارتر|سارتر و جيفارا فى كوبا ، 1960]]
**سيمون لوسى ارنيستين مارى برتراند دو بوفوار** Simone Locie Ernestine Marie Bertrand de Beauvoir. فليسوفه ومؤلفة روايات و رائده فرنساويه اتولدت فى 9 يناير 1908 فى باريس , وماتت فى 14 ابريل 1986 فى باريس .
كانت صاحبة جان بول سارتر و شاركته فى الافكار و الحياه . واتأثرت فى حياتها بافكار
ديكارت ، و مارى ويلستونكرافت ، و كانت ، و هيجل وسارتر .

## مصادر

تصنيف:مواليد 1908
تصنيف:وفيات 1986
تصنيف:فلاسفه ملحدين
تصنيف:فلاسفه فرنساويين
تصنيف:فلاسفة القرن العشرين
تصنيف:كتاب بايسكشوال
تصنيف:ستات فلاسفه
تصنيف:ادب فرنساوى
تصنيف:نسويين فرنساويين
تصنيف:ملحدين فرنساويين
تصنيف:كتاب فرنساويين
تصنيف:شيوعيين فرنساويين
تصنيف:ناشطين اجهاض
تصنيف:متعلمين فى جامعة پاريس
رينيه ديكارت

250px|تصغير|يسار|رينيه ديكارت
**رينيه ديكارت** (فرنساوى: René Descartes) يبقى عالم رياضه وفليسوف و عالم فيزيا ,اتولد يوم 31 مارس 1596 فى لاهاى اون توران اللى بقى اسمها دلوقتى ديكارت , ومات فى السويد 11 فبراير 1650.
وبيعتبر واحد من اللى اسسو الفلسفه العقلانيه. فى سنة 1663 بابا الكاتوليك حط كتبه على لستة الكتب المحرمه.

## مصادر

تصنيف:فلاسفة عصر التنوير
تصنيف:مواليد 1596
تصنيف:وفيات 1650
تصنيف:علما فرنساويين
تصنيف:تنويريين
تصنيف:فلاسفه فرنساويين
تصنيف:مسيحيين
تصنيف:روم كاتوليك
اوتو فون بيسمارك

thumb|اوتو فون بيسمارك

**اوتو فون بيسمارك** (*Otto Eduard Leopold von Bismarck*) (1 ابريل 1815 - 30 يوليه 1898) كان سياسى ألمانى مسك منصب رئيس وزرا پروسيا بعد ما عيّنه الملك *ڤيلهلم الاول* (Wilhelm I) من 1862 لحد سنة 1890. مشهور بإنه اللى اسس المانيا تحت قيادة پروسيا. بعد الحرب مع النمسا سنة 1866, إتحل الاتحاد الألمانى و إتأسس الاتحاد الألمانى الشمالى تحت قيادة پروسيا, و ضم فى عضويته 17 دولة صغيرة. قاد الانتصار على فرنسا فى 1870/1871 لـ تأسيس *الرايخ الألمانى التاني* (Deutsches Reich) والدعوة لـ انهم يدّو لقب *قيصر* على *ڤيلهلم الاول* فى *ڤرساى* (Versailles). *بيسمارك* بقى رئيس وزرا و بقى فى نفس الوقت "مستشار الرايخ" و اتسمى *المستشار الحديدى*. بعدين انتخبوه فى الرايشستاج (Reichstag; پرلمان الرايخ) و اعتبر ممثل للشعب, رغم محدودية حقوقه و صلاحياته. بعد كده بيسمارك قاوم بكل قوّته الليبراليه و بقية القوى اليساريه و الكاتوليكية السياسية و الديمقراطية الاجتماعية, بس فى تمانينات القرن التسعتاشر عمل اكتر انواع متطورة فى التشريع القانونى و السياسى و الاجتماعى فى اوروپا. بعدين اختلف مع القيصر الجديد *ڤيلهلم التانى* فعزله من منصبه فى سنة 1890.

تصنيف:مستشارين المان
تصنيف:مواليد 1815
تصنيف:وفيات 1898
سيمون بوليفار

240px|thumb|left|سيمون بوليڤار
**سيمون بوليڤار** (اسپانى: Simón Bolívar) كان سياسى و چنرال
## حياته
سيمون بوليڤار انولد فى كاراكاس فى ڤنزويلا. فى 24 يوليه 1783. و مات فى 17 ديسمبر 1830 فى سانتا مارتا فى كولومبيا.
## شغله
سيمون بوليڤار ساهم فى استقلال بوليڤيا. كولومبيا. اكوادور. پيرو. پنما و ڤنزويلا, ساهم فى تاسيس كولومبيا العظمى (Grande Colombie) (الدوله اللى ماعادتش موجوده دلواتى). و كان رئيسها لفتره ودولة بوليڤيا خدت اسمها من اسمه وبوليڤار النهارده رمز سياسى وعسكرى لكتير من دول امريكا اللاتينيه.
## لينكات برانيه
* 

## مصادر

  
تصنيف:مواليد 1783
تصنيف:وفيات 1830
تصنيف:رؤساء ڤينيزويلا
تصنيف:ثوريين
تصنيف:تاريخ بوليفيا
تصنيف:تاريخ كولومبيا
تصنيف:ماسونيين
تصنيف:رؤسا بوليڤيا
كونفوشيوس

thumb|200px|كونفوشيوس
**كونفوشيوس** - (صينى: 孔夫子; پينيپين:: ) ( زو، شاندونج، الصين 551 ق.م - كوفو، 11 مايو 479 ق.م).
بيعتبر الشخصيه التاريخيه اللى كان ليها اكبر تأثير فى الحضاره الصينيه، و بيعتبر المدرس الاول للصين. تعاليمه هى اساس الديانه الكونفوشيه.
عموما بيسميه الصينيين  او  يعنى "السيد كونج" او "الاستاذ كونج".
لكن الاسم اتحور فى اللاتينى لـ"كونفوشيوس" (Confucius).

## مصادر

تصنيف:مؤسسين ديانات
تصنيف:شخصيات دينيه
تصنيف:فلاسفه صينيين
تصنيف:كونفوشيوسيه
دولة قطر

200px|thumb|left|الشيخ حمد بن خليفة
200px|thumb|left|مكان قطر على الخريطه
**دولة قطر** ، هى دوله صغيره بتطل على الخليج الفارسى و السعودية على الشرق فى منطقة الخلیج الفارسیه و مساحتها 11,437 كم2 و طولها 161 كم و عاصمتها مدينه الدوحه ، و بتحكمها عيلة ال تانى من سنة 1878. سكانها كانو فى الاصل بيعتمدو على صيد السمك و اللولى. دلوقتى بيعتمد اقتصادها على البترول و الغاز و ابتدى استغلال البترول فى منطقة الدخان فى أواخر 1949.

سيطر عليها الانجليز بين 1820 و 1835 و فى سنة 1869 اعلن شيخها تبعيته للأتراك العثمانيين لكن فى سنة 1913 اتنازل عنها الاتراك فبقت تابعه لبريطانيا عن طريق معاهدات لغاية ما نالت استقلالها فى سبتمبر 1971 و انضمت للأمم المتحده و جامعة الدول العربيه كدوله مستقله. اتولى حكمها سنة 1960 الشيخ احمد بن على ال ثانى اللى حكم لغاية ما مسك الحكم ابنه خليفه بن حمد ال ثانى سنة 1972 و بعده حكم ابنه حمد بن خليفة آلتانى سنة 1995 و هو الحاكم الحالى و اللى اتميز عهده بحصول نهضه اقتصاديه و عمرانيه و ثقافيه كبيره و بقت قطر من البلاد المهمه على المستوى الدولى.

عدد سكان قطر الحالى ، شامل الاجانب اللى بيمثلوا 80% من العدد الاجمالى ، هو مليون و 647 الف حسب الاحصاء الرسمى الصادر فى نهاية مارس 2009 ، من ال 1.6 مليون العايشين فى قطر عدد القطرين الاصليين حوالى 250 الف انسان.

حاكمها الحالى الشيخ الأمير تميم بن حمد بن خليفه آل ثانى ، ده ابن حاكم امير قطر حمد بن خليفة آل تانى اللى عمل جهود كبيره لتطوير قطر فى كل المجالات و مراته الشيخه موزه ست مستنيره و مثقفه و بتهتم بتحسين حال الست القطريه و تطوير التعليم.

على طريق التطوير و تحديث قطر شافت قطر سلسله من الاصلاحات الاجتماعيه الهادفه لتحسين حال الست القطريه ، الشيخه موزة بنت ناصر المسند اسست و بترأس المجلس الاعلى للعيلة و وصلت ست قطريه لمنصب وزيرة للتربيه و اتعينت الدكتوره عائشة المنّاعى عميدة لكلية الشريعة فى قطر و اتولت الشيخة مها منصور سلمان جاسم ال ثانى منصب مساعد قاضى فى المحاكم القطريه.

شركة الخطوط الجويه القطريه بتعتبر من احدث و أحسن شركات الطيران فى العالم.
ملاحظه :قطر دى رغم صغر حقمها الا ان سياستها مؤسرة وقوية فى منطئة الشرء الاوسط

## فهرست

## مصادر
* Bloomberg.com, New York 24 August 2009

تصنيف:عرب
تصنيف:شبه الجزيره العربيه
تصنيف:منطقة الخليج الفارسيه
تصنيف:دول اسلاميه
تصنيف:قطر
المنامه

**المنامة** عاصمة البحرين و اكبر مدينه فيها و عدد سكانها 155,000.المنامه مدينه قديمه بيرجع تاريخه لسنة 1345 لما اتذكرت فى الادبيات الاسلاميه.احتلها البورتغاليين سنة 1521 و سيطر عليه الايرانيين سنة 1602 و من سنة 1783 و هى تحت حكم اسرة ال خليفه.سنة 1971 بقت المنامه عاصمة دولة البحرين المستقله بعد ما انسحبت بريطانيا من الخليج الفارسى.

700px|thumb|center|
انهارده المنامه مدينه عصريه مليانه فنادق حديثه و ابراج عاليه و شوارع مرصوفه و مكاتب لشركات و مطاعم عالميه و فيها مطار البحرين الدولى و جامعة البحرين اللى ا اتاسست سنة 1986.

left|thumb|300px|خريطة البحرين و فيها المنامه بالاحمر
المنامه فيها كزا متحف من اهمهم متحف البحرين الوطنى و متحف اللؤلؤ و قلعة اراد.
الحرف التقليديه للسكان كانت الصيد و بناية المراكب و الغوص (صيد اللؤلؤ) و التجاره.

## الاماكن الدينيه
thumb|left|كنيسة القلب المقدس الكاتوليكيه
* جامع الامام الصادق
* جامع الفاتح
* كنيسة القلب المقدس الكاتوليكيه
* كنيس البحرين

المنامه
تصنيف:مدن البحرين
تصنيف:عواصم
تصنيف:موانى اسيا
منامه
دينار عراقى

**الدينار العراقى** ، هو العملة الرسمية بتاعة العراق. و الدينار بيتكون من الف فلس.

و العملة العراقية من سبع فئات هى:
# فئة خمسين دينار
# فئة مئتين وخمسين دينار
# فئة خمس مئة دينار
# فئة الف دينار
# فئة خمسة الاف دينار
# فئة عشرة الاف دينار
# فئة خمسة و عشرين الف دينار
# فئة خمسون الف دينار.

تصنيف:عملات
تصنيف:العراق
الرياض

تصغير|ناطحات سحاب فى العاصمه السعوديه الرياض

**الرياض** عاصمة السعودية، ومن اكبر المدن العربية.

## العاصمة القديمة
تصغير|الدرعيه اللى كانت عاصمه الدوله السعوديه الاولانيه
العاصمة القديمة فى تاريخ ال سعود هى الدرعيه فى نجد ، و هى كانت مقر رسمى لنشر التوحيد اللى بيقولوا المؤرخين السعوديين واللى بيقود الشيخ محمد بن عبدالوهاب و محمد بن سعود واستمرت الدعوة دى لحد سقوطها على ايد ابراهيم باشا، اللى دمر العاصمه الدرعية واسر الجيش المصرى مؤسسيها و رحلهم على مصر، اتعدم الامير عبدالله فى استانبول، و هوه كان اخر امير بيحكم الدولة السعودية الأولانيه.

## العاصمة الجديدة
بعد ما اتدمرت الدرعية، رجعو ال سعود و راحو للعاصمة الجديدة ، اللى هى الرياض، واسترجعت بعض المناطق اللى سيطرت الدولة العثمانية عليها، بس بعدها بسرعه وقعت تانى على ايد عيلة ال رشيد فى حائل شمال نجد و آ لرشيد هم ( الخصم اللدود لأل سعود )، و فى سنة 1902 استعاد الملك عبدالعزيز العاصمة الرياض و وحد باقى المناطق، وا اتاسست باسم مملكة نجد سنة 1932 م، و فى مكة فى اوائل الثلاثينات اتفقو على تسمية رسمية باسم المملكة العربية السعودية.

## اقتصاد

رغم ان السعودية بتمشى على خط العولمة، فالعولمة أثرت كتير فى العاصمة الرياض، و بقت المطاعم الامريكية والبضايع بتتباع وبتتشرى عشان كسب المصالح المشتركة بين البلدين،، السعودية ابتدت بالتقدم وشواهد كده فى مجال العمارة حاطت فى المبانى المتقدمة زى الفيصلية والمملكة وغيره.

## الرياضة

لعبة كرة القدم هى أهم الالعاب فى الرياض, و مافيش العاب تانية جماهيرية زيها الا كرة القدم الامريكيه ومعروف ان اكتر الناس اللى بتحب الرياضة, بتحب كرة القدم، و بتتعمل ماتشات فى استاد الملك فهد الدولى فى الرياض، وملعب الامير فيوصل بن فهد بحى الملز وبيتسمّى فى الاعلام الخليجى بدربى الرياض، عشان يجمع بين الفريقين الهلال والنصر، وحتكون أكتر اثارة.

## أهم المراكز الحكومية فى العاصمة الرياض
* قصر الحكم.
* مبنى وزارة الداخلية.
* الهيئه العامةالرياضه (وزارة الرياضة والشباب)
* الهيئه العامه للترفيه

## أهم الاماكن السياحية فى الرياض
* قصر المصمك القديم
* برج المملكة
* برج الفيصلية
مدينه الملك عبدالعزيز للعلوم والتقنية (كاكست)

## شوف كمان
 
* حى العليا
* منفوحه

## لنكات برانيه

* المراكب المائية.. مشهد غير مألوف فى الرياض بعد انتشار الأمطار

## مصادر

الرياض
رياض
تصنيف:عواصم
رياض
الهلال السعودى

تصغير|نادى الهلال السعودى حقق بطوله الدورى السعودى سنه 2010 اللى يتسمى فى وقته "دورى زين السعودى"
تصغير|الهلال بيتدرب عالاستاد الملك فهد الدولى قبل الماتش لدورى ابطال آسيا 2014
[تصغير|جمهور الهلال فى [ستاد الملك فهد الدولى]]
**نادى الهلال السعودى**, نادى رياضى سعودى اتآسس سنة 1957 ف العاصمه السعوديه الرياض, و اكتر نادى سعودى واخده البطوله, سواء بالمحلى او الآسيوى, و اعظم انجاز عمله الهلال هوا بطولة ايه اف سى تشامبونچ ليج 2019 للمره التالته بتاريخه.

## القاب الهلال

# نادى الملايين
# زعيم اسيا
# نادى العقد الاسيوى
# زعيم الملاعب
# الموج الازرق
# نادى القرن الاسيوى
# هوامير الصحراء
# الملكى

## لينكات برانيه

## مصادر

الهلال السعودى
هلال
هلال
هلال
هلال
ريال سعودى

تصغير|ريال سعودى فى عهد الملك خالد.
**الريال السعودى** (كود ايزو 4217: *SAR*) هو العملة الرسمية بتاعة السعودية والريال معناه الملكية باالاسبانى.
 النوع المعدن بتاعها اسمه *هَلَلَه* (5, 10, 25, 50, 100).

## الفئات
العملة بتكون من 7 فئات:

* 1ريال
* 5 ريال
* 10 ريال
* 20 ريال
* 50 ريال
* 100 ريال
* 200 ريال
* 500 ريال

تصنيف:عملات
تصنيف:السعوديه
الدمام

تصغير|بعض حارات اللى يسمى (غرناطه) بالدمام
** الدمام** مدينه موجودة فى شرق السعوديه و هى عاصمة المنطقه الشرقيه فى المملكه. المنطقه الشرقيه غنية بالبترول، وبفضل البترول دا اتحولت الدمام من بيوت بالطين لـ مدينة متقدمه فى العمران و بقت دلوقتى تالت اكبر مدينه سعوديه بعد الرياض و جده .الدمام فيها اكبر مينا فى الخليج العربى و ثانى اكبر مينا فى السعوديه بعد جده ، عدد سكانها وصلت 1,033,597 انسان.

## لينك خارجى
* Municipality of Dammam  Official website 

الدمام
دمام
تصنيف:موانى اسيا
جده

200px|thumb|left|نافورة الملك فهد فى جده
**جده** ، دى مدينه سعوديه بتوجد عالساحل البحر الاحمر ، دى مدينه مشهوره عند العرب.

## تاريخ
تاريخ جده بيرجع لحوالى 3000 سنة، كان بيحكمها الصيادين، لأنهم عاوزين يصيدوا السمك، وقعدوا فيها.

مدينة جدة اتحكمت طبع (ده من ناحية تاريخية) ب العيلة الهاشمية ، و كانت بتمر عبرها التجارة ، و كان الغربيين بيرحو مدينة جدة عشان الاستمتاع بالمناظر التاريخية.

## لهجات
لهجة اهل الحجاز (غرب السعوديه) دى يختلف كلى عن لهجة اهل نجد ((وسط السعودية)) ، و كان ابرز الكلمات اللى بتتقال فى اللهجة الحجازية:

* **أشبو ده** = مالو ده؟
* **ياواد** = ياولد
* **دحينة** = دلوقتى
* **أسوى** = اعمل
* **أبغى** = عاوز
* **بغيت حاجة** = عايز حاجة
* **أيش** = ايه؟
* **منى قادر** = مش آدر

## رياضة
مدينة جدة من أكتر المدن فى السعودية اللى بتهتم بالامور الرياضية ، و أكتر لعبه شعبية بيحبها اهل جدة هيا لعبة كورة القدم.

### كرة القدم فى جدة
 
والجمهور ده ينقسم لـ نصين ، جمهور نادى الاهلى وبيتسمى رسمى نادى الاهلى، واللون بتاعه الاخضر والأبيض ، و النص التانى بيشجعو نادى الاتحاد، ودايم ده بيتسمى فى الإعلام الخليجى (دربى جدة)، ولما تجى فى كل مناسبات فى الدورى و كأس ولى العهد السعودى، بيجمعوا فى ستاد الامير عبدالله الفيوصل (سابقا), ودلوقتى بيجمعوا فى ملعب الملك عبدالله بن عبدالعزيز اللى يلقب "الجوهره المشعه".

بالإضافة الى أن نادى إتحاد جدة هوه حاصله على انجازها العظيم اللى هو واخده كأس دورى ابطال اسيا مرتين ورا بعض.

وبرضو لعبة كرة السلة وكرة اليد، لكن مش لعبه شعبيه.

## كارثة جدة
: *المقاله الرئيسيه: [[سيول جده 2009|كارثة جده]]*
تصغير|غرق شارع الملك عبدالله فى جده سنه 2009
فى سنة 2009، حصلت فا بيره لأهل جدة، و كان فى اول يوم عيد الأضحى. مايه المطر زادت بشكل رهيب جدا، واللى إتسمّا تسونامى جدة، والمايه دى سيل جاى من وادى فاطمة، واللى بقت نتيجته تدمير هايل للبيوت والعربيات وموت ييجى 115 شخص. ولما جه دخليق حوالين الكارثة، اثبتوا ان مسؤولين وزارة الميه السعودية مش هتدفع تمن التصليح. والتصليح بتاع البنية التحتية بقى كل تلاتين سنة وما عملوش حاجة. وبرضو المسؤوليين اللى خربوا جدة بيتحاسبوا باستمدح الامرا من العيلة المالكة.

## مدن اخت

## سبب التسميه

## المشاهير

## مصادر

## لينكات خارجيه

* كارثة جدة: ارتفاع عدد قتلى فيضانات جدة الى 105
* كارثة جدة: ذهبت العاصفة وبقى الدمار 
* "كارثة جدة" تضع "الأمناء" تحت الميكروسكوب
* مواقيت الصلاة فى جدة

جده
جده
تصنيف:اماكن معروفه بالساحل فى السعوديه
القطيف

تصغير

**محافظة القطيف** هيا محافظه سعوديه ف المنطقه الشرقيه على الضفه الغربيه من الخليج الفارسى و هيل واحه ساحليه عريقه غنيه بالنفط و التمور و الفواكه و السمك. كانت معروفه بتجارة اللؤلؤ و استخراجه قبل اختراع اليابانيين اللؤلؤ الصناعى فى بدايات القرن العشرين. بتعتبر واحة القطيف من اقدم المناطق الماهوله فى الخليج.

## تقسيمات محافظة القطيف
### المدن
* مدينه القطيف
* مدينه صفوى
* مدينه سيهات
* مدينه عنك

### الجزر
* جزيره تاروت: اكبر واوسع جزيره فى شاطئ الخليج بعد البحرين ومن قراها السنابس وتاروت ودارين والربيعيه والزور

### القرى
* الجش
* الملاحه
* الجاروديه
* الاوجام (واللى فيه فيها قبر النبى اليسع)
* الخويلديه
* حله محيش
* التوبى
* البحارى
* القديح
* العواميه
* ام الحمام

## لينكات برانيه

## سبب التسميه

## المشاهير

## مصادر

القطيف
جده
سياسه

**السياسه** او زى ماكانت ساعات بتتسمى پوليتيكا ,اللى هيا (Politique) بالفرنساوى ,او (Politics) بالانجليزى دى اساسا من الكلمه اليونانيه القديمه  واللى معناها علم اعمال المدينه , وبالنسبه للجريج كانت اتينا عندهم من ناحية ادارة الحكم جواها بتاخد مفهوم دوله مش مجرد مدينه.
## تعريف
السياسه مجموعة انشطه مرتبطه بتحديد قرارات فى مجموعات.
## لينكات برانيه

## مصادر

سياسه
عمان (توضيح)

*
دى صفحة توضيح لـ "عمان"
* **[[عمان (مدينه)|عَمّان]]** عاصمة الاُردن
* **[[سلطنة عمان|سلطنة عُمان]]** موجوده شرق شبه الجزيره العربيه، وبتتحكم بنظام السلطنه. و هى ملكيه مطلقة. بيحكمها سلطان اسمه قابوس.

تصنيف:صفحات توضيح
سياسه محافظه

**السياسة المحافظه** نوع من الفلسفه السياسيه بتهتم بالمحافظه على القيم التقليديه الثابتة فى المجتمع .و هيا بشكل عام ضد التقدميه ,
وطبعا بلاد العالم متنوعه و مختلفه , لكن رغم الاختلافات دى الا ان المحافظين بينهم حاجه مشتركه وهيا انهم عايزين يحافظو على القيم الثقافيه الثابتة فى مجتمعهم .
والمحافظين بيتقسمو كزا نوع ,فيه المحاظين على الثقافه و المجتمع , وفيه المحافظين على التعاليم الدينيه, او المحافظين فى المجال الاقتصادى , او المحافظين فى المجال البيئى .
المحافظين فى موضوع الثقافه و القيم الاجتماعيه , و دول اللى مجال اهتمامهم و ايدولوجيتهم الفكريه بتكون فى الاهتمام و المحافظه على ثقافة المجتمع و تقاليده سواء كانت ثقافة المجتمع ده غنيه و كبيره زى الثقافات اللى موجوده فى بلاد ليها حضارات كلاسيكيه زى الحضاره المصريه او الاجريجيه او الرومانيه او و لو كانت ثقافه محليه محدوده سواء فى مجتمع صغير او قبيله .
المحافظين فى المجال الدينى وهما اللى بيكون مجال اهتمامهم التعاليم الدينيه .
المحافظين فى المجال الاقتصادى بيكون ليهم ايديولوجيتهم الخاصه فى المجال الاقتصادى ومعروفين و المجال ده ادموند بورك .
المحافظين فى المجال البيئى بيكون ليهم اهتمامات بمجال البيئه و ازاى تبقى نضيفه و تفضل على حالتها الطبيعيه من غير تلوث على اد مايقدروا علشان يفضل التوازن الطبيعى الحيوى موحود فى العالم و ده بيحافظ على العالم .

## شوف كمان
* ليبراليه محافظه
* ليبراليه

## مصادر
تصنيف:مصطلحات سياسيه
تصنيف:فلسفه سياسيه
فاشيه

[تصغير|300px|[بينيتو موسولينى|موسولينى و هتلر من رموز الفاشيه]]

**الفاشيه** (طاليانى: Fascismo), بتضم ايديولوجيه سياسيه قوميه متطرفه و متسلّطه و ايديولوجيه كورپوراتيه اقتصاديه طلعت فى ايطاليا. الفاشيين بيؤمنو ان الاُمم و/او الاعراق هما فى صراع دايم و القوى بس هو اللى يقدر يتَنّهُ عايش بانه يبقى صحى, و حيوى. و يحط نفسيه فى صراع ضد الضعاف.

الفاشيه كانت بتعارض الشيوعيه، و بتقوم على نظام حكومة القله، و سيادة سلطة الدوله المطلقه للطبقه الفاشيه الحاكمه، و الاعتماد على التنظيمات الشبابيه، و تمثيل الطبقات مش الاحزاب. اشتق اسمها من كلمة فاسيس (fasces) اللاتينى، و معناها "عصاية الحاكم" فى عصر الرومان، و كانت رمز للسيطره و الحكم. اتكون الحزب الفاشيستى فى ايطاليا سنة 1919 بزعامة بينيتو موسولينى، و فضل يحكم ايطاليا من سنة 1922 لغاية سنة 1943. فى سنة 1936 اتكونت احزاب فاشيستيه فى المانيا و النمسا و المجر و بولاندا و بلغاريا و اليونان و اليابان، و اتأثرت النازى فى المانيا و الفالانج فى اسبانيا بالفاشيه. فى انجلترا اتمثلت الفاشيه بالسير اوزوالد موزلى.

## شوف كمان
* بينيتو موسولينى

## ملاحظات


تصنيف:سياسه
تصنيف:تطرف
تصنيف:فلسفه سياسيه
جمهوريه

**الجمهوريه** شكل من اشكال الحكم اللى موجوده فى العالم ,والحكم الجمهورى بتكون فيه الدوله ليها رئيس ,بيحدد الدستور الواجبات اللى عليه ,والرئيس فى النظام الجمهورى المفترض ان ييجى بالانتخاب .ويحدد الدستور مدة الرئاسة.

## انواع النظام الجمهورى
 
النظام الجمهورى بيكون نوع من تلاته يااما جمهورى برلمانى او جمهورى رئاسى او شبه رئاسى .

* **ال[[نظام برلمانى]] جمهورى :** واللى بيمسك الحكم بيها هوا رئيس الوزاره -اللى بتتشكل لا لا لا من الحزب اللى بياخد اكتر من نص الاصوات فى الانتخابات النيابيه , او بتكون ائتلافيه من اكتر من حزب لو مفيش ولا حزب خد اكتر من نص الاصوات -وفى النظام البرلمانى بيكون فيه برضه رئيس جمهوريه لكن بيكون منصب شرفى , وبتكون اعماله بروتوكوليه اكتر ماهيا تنفيذيه ,و الجمهوريات اللى نظامها برلمانى زى ايطاليا و اسرائيل ,وعلى فكره النظام البرلمانى مش بس فى الجمهوريات , النظام البرلمانى موجود فى اكترية الدول الملكيه اللى النظام فيها مبنى على اساس ان الملك يملك ولا يحكم .
* **النظام الجمهورى الرئاسى :** بيكون فيه رئيس الدوله فى ايده سلطات كتيره وبيكون رئيس الدوله ممكن يتقال عليه انه هوا السلطه التنفيذيه وبيختار الناس اللى بتشتغل معاه وبيكونو مساعدين او معاونين ليه , واهم دوله نظامها رئاسى هيا امريكا.
* **النظام الجمهورى شبه الرئاسى :** وده بيكون فيها رئيس جمهوريه و رئيس وزاره وبيكون لكل واحد فيهم صلاحيات و اختصاصات و اللى بتكون متحدده فى الدستور , و النظام ده موجود فى فرنسا و مصر .

تصنيف:نظم حكم
تصنيف:سياسه
تصنيف:مصطلحات سياسيه
تصنيف:فلسفه سياسيه
حزب سياسى

تصغير|200بك|يسار
**الحزب** ده عباره عن ان ناس ليهم ايديولوجيا معينه او تصور او نظره معينه للحياه ,بيبداو يفرغو التصور بتاعهم لشكل الحياه , من الناحيه السياسيه و الاجتماعيه و الثقافيه ,اكسترا ,و بيعملو برنامج يحطو فيه افكارهم و التصورات بتاعتهم وازاى ممكن يخلو الافكار دى موجوده فعلا لو الناس انتخبوهم و ادولهم الفرصه انهم يحكمو وبيكونو حزب بيكون ليه مقر سنة او رئيسى و فروع تانيه علشان يكون الحزب موجود وسط الناس بشكل واسع .

## برلمان
وفى الدول اللى نظامها برلمانى لما بتتعمل انتخابات برلمانيه الحزب اللى بياخد اكتر من نص عدد الاصوات هوا اللى بيعمل الحكومه , ولو مفيش حزب اخد اكتر من النص بتتعمل حكومه ائتلافيه بيكون رئيسها من الحزب اللى خد اكتر عدد من الاصوات , وبقية الاحزاب كل حزب بيساهم بعدد من الوزرا بنسبة الاصوات اللى خدها فى الانتخابات . و فى الدول اللى نظامها رئاسى الاحزاب الكبيره اللى ليها وجود فى الشارع السياسى بترشح اعضاء منها لرياسة الدوله .

## وظيفه
وجود الاحزاب هوا الاساس اللى بيقوم عليه النظام الديموقراطى .
## ايدولوجيا
بيكون للاحزاب تصنيفات على حسب الايدولوجيه بتاعتها سواء حزاب يمينيه او وسط او يساريه .
## لينكات برانيه
* 
## مصادر

تصنيف:سياسه
تصنيف:مصطلحات سياسيه
تصنيف:فلسفه سياسيه
اناركيه

**الاناركيه** او **اناركيزم** و بتتسمى كمان **لاسلطويه** ( anarchism,   ) هيا فلسفه سياسيه. فكرتها ان الدوله مش مرغوب فيها و كمان مش مهمه و هيا مضره للمجتمع, و من جهه تانيه بتروج لمجتمع من غير دوله و بتسعى لتحجيم او الغاء تدخل السلطه فى سلوك العلاقات الانسانيه. افكار الاناركيين مش موحده و كمان مش عندهم اهداف متفق عليها لتفاوت افكارهم المتداخله و معايير مختلفه عن كل عضو فى الاناركيه لكن الاساس و هدف المنظمه الرئيسى متفق عليه من كل الاعضاء.

كتاب *The Oxford Companion to Philosophy* بيقول: ” مافيش مفهوم او تعريف لمواقف اعضاء المنظمه انها بتدعم و بتؤيد ف الغالب افكار اليسار المتطرف. و كمان الاناركيه تتدرج و بتتصنف تحت اليسار المتطرف ".
## اصل الاسم
اللاسلطويه او الاناركيزم (بالانجليزيه: anarchism) مصطلح جه من اناركيسموس (من اليونانيه: ἀν (بدون) + ἄρχειν (ليحكم) + ισμός (من الجذر -ιζειν), "بدون اركونات", "بدون حكام"), من بادئه ἀν- (ان اى بدون) + ἀρχή (اركى و بتعنى سياده او عالم او قضاء) + -ισμός (اسموس). من تسعينيات القرن التسعتاشر فى فرنسا. استخدم المصطلح "تحرريه" مرادف للاسلطويه, و كان بيستخدم فى المعنى ده لحد الخمسينات فى الولايات المتحده.

## اصولها
ويليام جودوين هوا اول من عمل المفاهيم السياسيه و الاقتصاديه للاسلطويه رغم انه ما اداش الاسم داه للافكار المتقدمه فى عمله". ظهرت اول المواضيع اللاسلطويه فى القرن السادس قبل الميلاد من اعمال الفيلسوف الطاوى لاوزى و بعدين فى اعمال جوانج زى وباو جينجيان. اتوصفت فلسفه جوانح زى بانها لاسلطويه فى مصادر مختلفه. ابتدا شوية ناس فى زمن الثوره الفرنساويه باستخدام المصطلح بشكل ايجابى. و فى مطلع القرن التسعتاشر, فقدت الكلمه الانكليزيه للاسلطويه دلالتها السلبيه الاوليه.

اول مين وصف نفسه بانه لاسلطوى كان بيير جوزيف برودون و هوا فيلسوف و سياسى فرنسى و اللى خلى البعض يسميه مؤسس النظريه اللاسلطويه الحديثه و كان اللاسلطوى الشيوعى جوزيف ديجاك اول شخص بيوصف نفسه بانه "تحررى".

## لينكات برانيه

## مصادر

اناركيه
تصنيف:سياسه
تصنيف:فلسفه سياسيه
حكومه

**الحكومه** هيا السلطه التنفيذيه فى الدوله .
وزى ماهوا معروف ان علشان يبقى فيه دوله لازم يكون فيه تلات حاجات اقليم ,شعب ,سلطه .
و السلطه بدورها بتتقسم لتلات سلطات .سلطه تشريعيه -اللى هيا البرلمان , سلطه تنفيذيه -اللى هيا الحكومه , سلطه قضائيه .
والسلطه التنفيذيه اللى هيا الحكومه (وفى بعض الدول اللى نظامها شبه رئاسى بيكون رئيس الدوله ليه سلطات تنفيذيه لكن بشكل سنة السلطه التنفيذيه بتتقال دايما على الحكومه) بتتكون من رئيس الحكومه اللى بيتسمى برضه رئيس الوزرا او رئيس الوزاره ومعاه مجموعه من الوزرا وبيكون عمل الوزاره جماعى و المسئوليه تضامنيه .
وبتكون الحكومه مسئوله قدام البرلمان اللى ليه سلطه سحب الثقه من اى وزير او من رئيس الوزاره نفسه , و فى حالة سحب الثقه من رئيس الوزاره واستقالته فيتكون الوزاره كلها مستقيله .
وزى ما الدساتير (و فيه دول بتسميه القانون الاساسى ) بتدى للبرلمان الحق فى انه يسحب الثقه من الحكومه ,فالحكومه كمان ليها الحق فى حل البرلمان , وده بيكون فى حالة ان فيه خلاف شديد بين البرلمان والحكومه ففى الحاله دى الحكومه بتحل البرلمان وبتعمل انتخابات مبكره . فلو الحكومه نجحت تانى فى الانتخابات وباغلبيه كويسه ففى الحاله دى بتقدر تعمل اللى هيا شايفاه صح اما لو الانتخابات ادت اغلبيه لحزب معارض فبيشكل هوا الحكومه .

حكومه
تصنيف:سياسه
تصنيف:فلسفه سياسيه
زيمبابوى

**جمهورية زيبمابوى** (*Zimbabwe*,  ) هى دوله افريقيه كانت معروفه بروديسيا الجنوبيه و بعدين بقت جمهورية روديسيا و بعديها بقت اسمها روديسيا زيمبابوى.
و هيا دوله فى افريقيا الجنوبيه عاصمتها هارارى و نظام الحكم فيها جمهورى برلمانى مساحتها 390,580 كم2 و هيا نمره 60 بين دول العالم حسب المساحه و عدد السكان 12,382,920. هيا نمره 65 بين دول العالم حسب السكان.

## الاسم
*Zimbabwe* جاى من اسم "mabwe dza Dzimba،" بمعنا *بيت من صخر* فى لغة شونا.

## مصادر

زيمبابوى
تصنيف:بلاد
تصنيف:دول مسيحيه
زامبيا

**زامبيا** دوله افريقيه مابتطلش على بحر ,كانت معروفه بروديسيا الشماليه البريطانيه, هيا عضو فى الكومنولث البريطانى.
* اللغه الرسميه فيها الانجليزى .
* العاصمه لوزاكا.
* المساحه 752614 كم مربع, يعنى نمره 39 بين دول العالم فى المساحه.
* عدد السكان 18,383,955 (2019) , يعنى نمره 65 بين دول العالم فى عدد السكان.

## مصادر

زامبيا
تصنيف:بلاد
تصنيف:دول مسيحيه
ديموقراطيه

300px|thumb|الدول اللى لونها اخف فيها ديموقراطيه اكتر ، و اللى رمادى مفيش معلومات
300px|thumb|اقل انظمه بتتغير هى قطر و السعوديه.

**الديموقراطيه** ( يونانى: δημοκρατία ، انجليزى: Democracy )، مفهوم سياسى قديم بدا ايام المدينه-الدوله فى اتينا القديمه. و كان ده فى القرن الخامس قبل الميلاد ، و الكلمه دى بتتكون من كلمتين يونانيين وهما: " ديموس δῆμος " و " كراتوس κράτος ". كلمة ديموس معناها الشعب ، وكلمة كراتوس معناها سلطه ،. معان ديموقراطيه : حكم شعب و بكدا هى عكس استبداد فرد او جماعه معينه دينيه او عرقيه او غيرها بالسلطه.

النظام الديموقراطى بمفهومه الغربى بيعتمد بشكل كبير على اللى كان موجود فى اتينا القديمه فى
اليونان اللى كان النظام الديموقراطى فيها بيتشكل من حاجتين مختلفين عن بعض ، الاولانيه : عباره عن مجلس بيتكون من حوالى 500 عضو بياخدوا الافكار التشريعيه اللى المواطنين بيقدموها وبعدين يجهزوها على شكل مشروعات قوانين. و التانيه: عباره عن جمعيه من المواطنين ، وده كان نوع من الديموقراطيه المباشره. و كان المواطنين الاتينيين LES CITOYENS ليهم الحق فى الكلمه و التصويت قدام الجمعيه دى اللى كان اسمها اكليزيا ECCLESIA.

مع الوقت ، اتطورت الديموقراطيه وظهرت بشكلها الموجود دلوقتى فى اواخر القرن التمنتاشر و بدايات القرن التسعتاشر.

بطبيعة الحال النظام الديمقراطى مضاد للنظام الديكتاتورى القايم على حكم استبدادى بيقوم بيه فرد او جماعه زى ما كان فى نظام النازى فى المانيا و فى النظام الناصرى فى مصر و النظم الدينيه فى العصور الوسطا و العصر الحديث.

## ديموقراطيه حديثه
تبتدى البلاد الجديدة بتأسيس نظام ديموقراطيتها علا اساس الدستور اللذى بيحدد :

1. دستور علمانى اساسه المبادئ فوق الدستوربه زى العلمانيه و الحريه و المساواه و الرحمه بيساوى بين الناس و بيمنع سوء استغلال اى سلطه و بيفصل بين الدوله و اى دين عشان الحريه و المساواه و عشان منع استغلال الدين فى السياسه

2. مدة خدمة الرئيس قابله للمد مره واحده. لكن بعض الدول مش بتعمل كدا

3.برلمان حر ممكن يحاسب اى مسئول

4. نظام و استقلال محكمه دستوريه عليا ، تراعى ان الفوانبن ماشيه مع  الدستور ، و مع المبادئ فوق الدستوريه زى العلمانيه و الحريه و المساواه و الرحمه .
5. استقلالية القضاء ، وان يكون الجميع فعلا اودام القانون زى بعض ، من الرئيس لأصغر مواطن
عادى .

6. استقلالية الصحافه ، و تعدد وسايل الإعلام عشلن ما تسيطرش جهة علا تعريف الناس بالامور .

7 . احزاب تقوم بإقناع الجمهور ببرنامج اصلاحاتها ، وبحسب أغلبية اعضاء الحزب فى البرلمان ممكن تكوين الحكومة ، ممكن تكون حكومة حزب او تآلف بين كزا حزب اكتر للحصول علا اكتر من نص كراسى البرلمان

8.  منع سوء استغلا السلطه  زى ان القبض علا المتهم لابد و انه يكون بأمر قضائى ، و لمدة ايام قليلة تحت التحقيق . و لازم ابلاغ اهله و تعريفهم بمكان حجزه فى 24 ساعة ، كمان ان ممكن لأهله زيارته لمنع سوء المعاملة فى الحجز. و "من حق " المشتبه بيه الاتصال بمحامى يدافع عنه . ممكن لأعضاء البرلمان استدعاء جلسه خاصخ - ممكن تذاع فى التلفزيون مباشره - وتقوم بسؤال الوزير .

9. تفعيل اتحادات العمال و النقابات و استقلاليتها بضمان الدستور .

10. الديموقراطيه يعنى تأليف دستور ينظم العلاقات بين المؤسسات التنفيذيه الكبيره فى البلد و تراقب بعضها باستقلاليه ، ويكون لكل منها رقيب يحاسبها علا اساس الدستور و المبادئ فوق الدستوربه  زى العلمانيه و الحريه و المساواه و الرحمه.

ديموقراطيه
تصنيف:مصطلحات سياسيه
تصنيف:سياسه
تصنيف:فلسفه سياسيه
اوروجواى

**جمهورية اوروجواى الشرقيه** (بالاسبانى:República Oriental del Uruguay) هى دوله فى امريكا الجنوبيه ,جنوب برازيل ,شرق الارجنتين ,وخدت اسمها من نهر الاورجواى .
عاصمتها مونتيڤيديو .
نظام الحكم فيها جمهورى , نظام رئاسى .
المساحه 176220 كم2.نمره 88 بين دول العالم .
السكان 3477778 (2008) نمره127 بين دول العالم .
اللغه الرسميه اسبانى .

## مصادر

اوروجواى
تصنيف:بلاد
تصنيف:دول مسيحيه
تصنيف:رؤسا اوروجواى
ياسر القحطانى

**ياسر القحطانى** (اتولد فى 11 اكتوبر 1982), ده لعيب كرة قدم سعودى معتزل, من مواليد الرياض ، و بيلقبوه ب *القناص* ، ياسر القحطانى اتنقل من نادى القادسية السعودى لـ نادى الهلال السعودى بـ 5.3 مليون دولار، و كسب بجايزة احسن لاعب آسيوى سنة 2007.

## مصادر

تصنيف:مواليد 1982
تصنيف:لعيبة هجوم لكوره قدم
تصنيف:لعيبة كورة قدم سعوديين
تصنيف:لاعبين فريق السعوديه لكوره قدم
تصنيف:لعيبه كاس اسيا 2004
تصنيف:لعيبة مونديال 2006
تصنيف:لعيبه كاس اسيا 2007
تصنيف:لعيبه كاس اسيا 2011
تصنيف:نادى فيفا المئوى
تصنيف:لعيبة واخدين احسن لاعب فى اسيا
تصنيف:لعبيه الهلال (السعوديه)
تصنيف:لعيبة كوره قدم سعوديين مغتربين
تصنيف:لعيبة القادسيه السعودى
تصنيف:لعيبة الدورى السعودى
توركمينيستان

**توركمينيستان** دوله اسيويه العاصمه بتاعتها عشق اباد .
اللغه الرسميه التوركمانيه .
مساحتها 488100 كم2 ,نمره 51 بين دول العالم فى المساحه .
السكان 5179571 (2008). نمره 112 بين دول العالم .
كانت دوله جمهوريه سوفييتيه لغاية سنة 1991 .
الاستقلال 27 اكتوبر 1991.

## مصادر

توركمينيستان
تصنيف:بلاد
تصنيف:دول اسلاميه
16 ديسمبر

## احداث

العيد الوطنى لمملكة البحرين بعدما نالت استقلالها فى سنة 1971 ميلادية

## مواليد
* 1901 - مرجريت ميد انثروبولوجيه امريكانيه.
## وفيات
* 1982 - راغب عياد رسام مصرى.

تصنيف:ديسمبر
تصنيف:ايام السنه
19 ديسمبر

**19 ديسمبر** هو اليوم ال354 (ال355 فى السنة الكبيسة) من ايام السنة فى التقويم الجريجورى. و فيه بعده 12 يوم لحد نهاية السنة.

## مواليد
* 1915 - إديت پياف ، مغنيه فرنساويه
* 1919 - ايزاك فانوس فنان مصرى.
* 1981 - طه ابراهيم مهندس مصرى.
* 1989 - محمد كمال كائن ذو عقل خارق من مجرة اخرى بعيدة عنا.

## وفيات
* 1944 - عباس حلمى التانى حاكم مصرى من عيلة محمد على.

تصنيف:ديسمبر
تصنيف:ايام السنه
21 ديسمبر

**21 ديسمبر** هو اليوم 355 من السنة , او 355 فى السنة الكبيسة. فى التقويم الجريجورى . و فيه بعده 10 ايام متبقية لحد نهاية السنة.

## مواليد
* 1898 - راغب مفتاح مزيكا مصرى.
* 1976 - عبدالوهاب ابو الهيل لعيب كورة قدم عراقى.
## وفيات

تصنيف:ايام السنه
تصنيف:ديسمبر
18 ديسمبر

**18 ديسمبر** هو اليوم ال353 (ال354 فى السنة الكبيسة) من ايام السنة فى التقويم الجريجورى . و فيه بعده 13 يوم لحد نهاية السنة.

## مواليد
* 1879 - جوزيف ستالين
* 1946 - ستيفين سبيلبيرج

## مصادر

تصنيف:ديسمبر
تصنيف:ايام السنه
توفيق الحكيم

**توفيق الحكيم** ( ولد فى اسكندرية، 9 اكتوبر 1898 - توفى 26 يوليه 1987)، كاتب مسرحى و روائى مصرى من اكبر كتاب مصر فى العصر الحديث و من رواد مدرسة الفكر الوطنى المصريه. سافر فرنسا عشان يدرس قانون لكن كان اهتمامه بالادب و الفن أكتر. اتدرج فى وظايف القضاء و الثقافه لحد بقا عضو متفرغ فى المجلس الاعلى للفنون و الاداب.

بدأ توفيق الحكيم انتاجه الأدبى فى تلاتينات القرن العشرين، بمسرحيات اجتماعيه، و نشر إبداعاته " **اهل الكهف** " و " **رجوع الروح** " سنة 1933، و " **شهر زاد** " (1934)، ، و " **يوميات نائب فى الأرياف** " (1937)، و " **عصفور من الشرق** " (1938) ، و " **الطعام لكل فم** " و " **يا طالع الشجرة** ".

تأثر بالثقافه الاوروبيه و المصريه و كتير من اعماله كانت من وحى التراث المصرى بعصوره المختلفه و التطورات الإجتماعيه و السياسيه فى مصر من ايام ثورة 1919.

أترجمت معظم إبداعاته للغات تانيه زى الفرنساوى و الإنجليزى و الطليانى و الاسبانى، و اتمثلت مسرحياته فى فرنسا و ايطاليا و بلاد أوروبيه تانيه.

## رجوع الروح رجوع مصر لثقافتها
رواية توفيق الحكيم " رجوع الروح " كانت تعبير حى عن البعث المصرى و فيها عبر توفيق الحكيم عن رأيه بإن ثورة 1919 كانت علامه على نهاية فترة ما بعد العصر العثمانلى فى التاريخ المصرى و امكانية تصحيح مسار تاريخ مصر و ترجيع اتصالها بأمجادها القديمه.

بعد ما نشر توفيق الحكيم " رجوع الروح " بعت جواب لـ طه حسين فى يونيه 1934 بيسأله فيه اذاكان من الممكن خلق صوره جميله جديده لمصر تقوم على مقومات مصريه.

## شوف
لستة الكتاب المصريين

## مصادر

* مرسى سعد الدين ، مصر اول (2)، الاهرام ، عدد 44934 ، 15 ديسمبر 2009
* الموسوعة الثقافية ، مؤسسة فرانكلين للطباعة والنشر، القاهرة - نيو يورك 1972

تصنيف:مواليد 1898
تصنيف:وفيات 1987
تصنيف:ادبا مصريين
تصنيف:كتاب مصريين
تصنيف:مسرحيين مصريين
تصنيف:روائيين مصريين
تصنيف:ادب مصرى حديث
تصنيف:مفكرين
تصنيف:مصريين اخدوا جايزة الدوله التقديريه
تصنيف:بحراويه
تصنيف:ناس من الدلنجات
تصنيف:مصريين اتراك
تصنيف:مفكرين مصريين
17 ديسمبر

## مواليد
* 1770 - بيتهوفين
* 1842 - ارنست لافيس مؤرخ فرنساوى

## وفيات
* 1830 - سيمون بوليفار
* 1961 - ليليان تراشر اول واحده تفتح ملجأ للايتام فى مصر.

تصنيف:ديسمبر
تصنيف:ايام السنه
توجو

**توجو** دوله فى غرب افريقيا ,عاصمتها لومى .
نظام الحكم جمهورى .
وتعتبر من اصغر الدول فى افريقيا فى المساحه , مساحتها 56785 كم2,وترتيبها 123 بين دول العالم . وعدد السكان فيها 6.000.000 (2009) ,ترتيبها 104 بين دول العالم .
استقلت عن فرنسا يوم 27 ابريل 1960 .

## مصادر

توجو
تصنيف:بلاد
تصنيف:دول مسيحيه